MSGUNTYPOT.1P(1)

ИМЕ
msguntypot - освежава PO фајлове када је у POT фајлу исправљена грешка у куцању

СИНОПСИС
msguntypot -o стари_pot -n нови_pot poфајлови ...

ОПИС
Када у POT фајлу исправите тривијалну грешку која сигурно не утиче на преводе (нпр. словна грешка у куцању), требало би да уклоните fuzzy ознаку са одговарајућег msgstr у преведеним PO фајловима како преводиоци не би имали додатни посао.

Овај задатак је компликован и склон грешкама када се ради ручно, а овај алат постоји како би помогао да се обави коректно. Потребно је само да наведете две верзије POT фајла: пре исправке и након, као што је означено у горњем синопсису и све постаје аутоматско.

КАКО ДА СЕ КОРИСТИ
Укратко, када откријете грешку у куцању у једној од својих (енглеских) порука, урадите следеће:

- Регенеришите ваше POT и PO фајлове.
      make -C po/ update-po # for message program translations
      debconf-updatepo      # for debconf translations
      po4a po4a.conf        # for po4a based documentation translations

    или нешто друго, зависно од поставки изградње вашег пројекта. Знате како да ваши POT и PO фајлови буду ажурни, зар не??

- Направите копију вашег POT фајла.
      cp myfile.pot myfile.pot.orig

- Направите копију свих ваших PO фајлова.
      mkdir po_fridge; cp *.po po_fridge

- Исправите грешку у куцању.
    $EDITOR фајл_у_коме_је_грешка_у_куцању

- Регенеришите ваше POT и PO фајлове.
    Погледајте изнад.

Сада је исправка грешке рашчупала све преводе, и ова несрећна измена је једина разлика између PO фајлова у вашем главном директоријуму и оних из фрижидера. Ево како да то решите.

- Одбаците fuzzy (чупави) превод, вратите назад оне из фрижидера.
      cp po_fridge/*.po .

- Ручно спојите PO фајлове са новим POT фајлом, али узимајући у обзир бескорисни fuzzy.
      msguntypot -o myfile.pot.orig -n myfile.pot *.po

- Чишћење заосталих ствари.
      rm -rf myfile.pot.orig po_fridge

Готови сте. Грешка у куцању је елиминисана из msgstr у POT и у PO фајловима, и PO фајлови нису рашчупани у том процесу. Ваши преводиоци вас већ воле.

ПОГЛЕДАЈТЕ ТАКОЂЕ
Упркос свом имену, овај алат није део gettext свите алата. Он је уствари део po4a. Прецизније, то је случајна Perl скрипта која користи фине po4a модуле. За више информација у вези po4a, молимо погледајте:

po4a(7)

АУТОРИ
 Martin Quinson (mquinson#debian.org)

ПРАВА УМНОЖАВАЊА И ЛИЦЕНЦА
Права умножавања 2005 SPI, inc.

Овај програм је слободан софтвер; можете да га редистрибуирате и/или мењате под условима GPL v2.0 или новије (погледајте фајл COPYING).